ଚୋଡଗଙ୍ଗ ଦେବ ଜଣେ ପାରଙ୍ଗମ ସାମ୍ରାଜ୍ୟ ନିର୍ମାତ ଓ ସୁଦକ୍ଷ ଯୋଦ୍ଧା ଥିଲେ । ନିଜ ରାଜତ୍ୱ କାଳରେ ସେ ବେଙ୍ଗୀରାଜ୍ୟ ଅଧିକାର  ସହ <MASK> ଉପରେ ଆକ୍ରମଣ, ବଙ୍ଗ ଦେଶ ଆକ୍ରମଣ, ଦକ୍ଷିଣ କୋଶଳର କଳଚୁରୀଙ୍କ ସହ ସଙ୍ଘର୍ଷ ଓ ଚୋଳରାଜାଙ୍କ ସହ ଯୁଦ୍ଧ କରି ଜଣେ ପରମ ପରାକ୍ରମଶାଳୀ ସାମ୍ରାଜ୍ୟ ନିର୍ମାତା ଭାବେ ନିଜକୁ ପ୍ରାମାଣିତ କରିପାରିଥିଲେ । ଚୋଡ଼ଗଙ୍ଗ ଦେବଙ୍କ ଉତ୍କଳ ବିଜୟ ବିଷୟ ଲିଙ୍ଗରାଜ ମନ୍ଦିର ଶିଳାଲିପିରେ ଉଲ୍ଲେଖ କରାଯାଇଛି । ନିଜ ସାମରିକ ଶକ୍ତି ବଳରେ ସମଗ୍ର ଉତ୍କଳ ଖଣ୍ଡକୁ ଦୀର୍ଘକାଳ ପର୍ଯ୍ୟନ୍ତ ମୁସଲମାନମାନଙ୍କ ଆକ୍ରମଣରୁ ରକ୍ଷା କରି ଏକ ସ୍ୱାଧୀନ ହିନ୍ଦୁ ରାଷ୍ଟ୍ର ରୂପେ ପ୍ରତିଷ୍ଠ କରିଥିଲେ । ଚୋଡ଼ଗଙ୍ଗ ଦେବ ଏହି ବିଶାଳ ସାମ୍ରାଜ୍ୟର ଅଧିଶ୍ୱର ହୋଇ ନିଜକୁ ରାଜଧିରାଜ, ରାଜ ପରମେଶ୍ୱର, ପରମ ଭଟ୍ଟାରକ, ତ୍ରିକଳିଙ୍ଗାଧିପତି ଓ ଗଙ୍ଗ ଚୁଡାମଣି ଇତ୍ୟାଦି ଉପାଧିରେ ବିଭୁଷିତ କରାଇଥିଲେ ।
ଚୋଡ଼ଗଙ୍ଗ ଦେବ
ଆନ୍ଧ୍ରପ୍ରଦେଶ ଗଙ୍ଗବଂଶ ଉତ୍କଳ ଓଡ଼ିଶା